ชื่อไฟล์: หล่อเลี้ยงผืนป่า
ประเภทการประกวด: ระบบนิเวศ
ชื่อภาพ: หล่อเลี้ยงผืนป่า 
ชื่อผู้ถ่าย: นาย ธนาธิป   นพนิชศตนันท์
สถานที่ถ่าย: หน่วยเขาบันได เขตรักษาพันธุ์สัตว์ป่าห้วยขาแข้ง จ.อุทัยธานี
คำอธิบายรายละเอียดภาพ: ทัศนียภาพยามเช้าแห่งผืนป่าตะวันตก ระบบนิเวศที่เปรียบเสมือนอัญมณีอันล้ำค่าของประเทศไทย ในม่านหมอกความชุ่มชื้นแห่งขุนเขาที่หน่วยเขาบันได สารธารสำคัญอย่างห้วยขาแข้งที่ไม่เคยเหือดแห้งของป่าผืนนี้ยังคงทำหน้าที่เป็นเส้นเลือดใหญ่ให้กับผืนป่า ที่มีทั้งต้นไม้ใบหญ้า และสรรพสัตว์น้อยใหญ่นานาชนิดได้อาศัยแหล่งน้ำสำคัญสายนี้หล่อเลี้ยงชีวิต ระบบนิเวศที่สมบูรณ์อย่างนี้นับวันยิ่งเหลือน้อยลงทุกที ป่าห้วยขาแข้งผืนนี้คู่ควรแล้วแก่การเป็นมรดกโลก และควรค่าแก่การอนุรักษ์เป็นอย่างยิ่ง

ผมถ่ายภาพนี้ในช่วงสายวันหนึ่งของเดือนกุมภาพันธ์ เนื่องจากที่ได้มีโอกาสเข้าไปสัมผัสกับทัศนียภาพอันงดงามและอยู่ลึกเข้าไปในเขตรักษาพันธ์สัตว์ป่าห้วยขาแข้งเป็นครั้งแรก มันเป็นความประทับใจมากๆของผมที่ได้มีโอกาสมาสัมผัสกับธรรมชาติที่มีความอุดมสมบูรณ์อย่างมากเช่นนี้ ตัวผมเองยืนอยู่ท่ามกลางสายหมอกจางที่ยังคงปกคลุมไปทั่วบริเวณจนเห็นทิวเขาเบื้องหน้านั้นมีละอองหมอกปกคลุมไปทั่ว ก้มลงมองสายน้ำที่ไหลผ่านผืนป่าผมเห็นสันทรายน้อยใหญ่นั้นไม่เคยขาดสีเขียวของใบหญ้าเลย และผมก็คิดว่าน้อยคนนักที่จะมีโอกาสได้เห็นความงดงามเช่นนี้อย่างผม ผมจึงบันทึกภาพถ่ายนี้ไว้เผื่อว่าสักวันหนึ่งมันจะใช้แทนคำบอกเล่าทั้งหมดที่ผมได้พรรณนาออกมา
รายละเอียดเกี่ยวกับกล้อง: กล้อง Canon EOS 50D

เลนส์ Sigma 50-500 f4-6.3
   สปีดชัตเตอร์ 1/200 s

รูรับแสง f/11 
   ค่าความไวแสง ISO 100 
ช่วงของเลนส์ที่ใช้ 84มิลลิเมตร
